โรงแรมโครยอ

โรงแรมโครยอ (เกาหลี: 고려호텔) เป็นโรงแรมแห่งหนึ่งในประเทศเกาหลีเหนือ และเป็นโรงแรมที่ใหญ่เป็นอันดับสองของประเทศในปัจจุบัน เป็นตึกแฝดสูง 143 เมตร (469 ฟุต) สูง 43 ชั้น สร้างเสร็จในปี ค.ศ. 1985 ภายใต้การควบคุมอย่างละเอียดจากคิม อิล-ซ็อง โดยมีจุดประสงค์ให้เป็นสิ่งแสดงความรุ่งเรืองและความแข็งแกร่งของชาติ ตัวโรงแรมมีทางเข้าเป็นรูปปากมังกรหยกยาว 9 เมตร (30 ฟุต) ซึ่งนำไปสู่ห้องโถงที่ตกแต่งด้วยโมเสกรูปสัญลักษณ์ทางวัฒนธรรมของเกาหลีเหนือ กระเบื้องโมเสกเหล่านั้นผลิตจากโลหะมีค่า และอัญมณีหลากชนิดภายใต้บานกระจกที่ออกแบบให้มีการกระจายแสงต่ำ ซึ่งจะถูกเปลี่ยนใหม่ทุกสองปีเพื่อรักษาตัวโมเสกให้เงางามอยู่เสมอ โรงแรมโครยอได้รับการจัดอันดับให้เป็นโรงแรมระดับสามดาวตามมาตรฐานตะวันตก ในขณะที่เกาหลีเหนือจัดอันดับให้เป็นโรงแรมระดับห้าดาว รัฐมนตรีว่าการกระทรวงการต่างประเทศของแคนาดาเคยกล่าวชื่นชมโรงแรมแห่งนี้ว่า "หรูหรา" และ "เป็นโรงแรมนานาชาติที่ดีที่สุดในกรุงเปียงยาง" อ้างอิง แหล่งข้อมูลอื่น Flickr: Picture of the lobby Flickr: The billiards room Flickr: Casino entrance Flickr: Swimming pool Flickr: Guest room Flickr: Another guest room Flickr:Beside night stand in guest room Flickr: Hotel entrance Flickr: Hotel gift shop Urinals in, presumably, the men's washroom of the billiard's room เก็บถาวร 2012-11-28 ที่ เวย์แบ็กแมชชีน